CKP วิ่งต่อ 5% โบรกแนะ “เก็งกำไร” มองบวกแผน 3 ปีดันกำลังผลิตแตะ 4,800 MW
CKP พุ่งอีก 5% โบรกแนะ “ซื้อเก็งกำไร” มองผลงานปี 65 เด่น จากเขื่อนจีนเก็บน้ำระดับสูง ขณะที่แผน 3 ปีดันกำลังผลิตแตะ 4,800 MW หนุนผลงานโตต่อ
CKP พุ่งอีก 5% โบรกแนะ “ซื้อเก็งกำไร” มองผลงานปี 65 เด่น จากเขื่อนจีนเก็บน้ำระดับสูง ขณะที่แผน 3 ปีดันกำลังผลิตแตะ 4,800 MW หนุนผลงานโตต่อ
2 ก.พ. 2565

ผู้สื่อข่าวรายงานว่า ราคาหุ้น บริษัท ซีเค พาวเวอร์ จำกัด (มหาชน) หรือ CKP ณ เวลา 10:10 น. อยู่ที่ระดับ 5.45 บาท บวก 0.25 บาท หรือ 4.81% สูงสุดที่ระดับ 5.55 บาท ต่ำสุดที่ระดับ 5.35 บาท มูลค่าการซื้อขาย 186.64 ล้านบาท

บริษัทหลักทรัพย์ เมย์แบงก์ (ประเทศไทย) ระบุในบทวิเคราะห์ คาดกำไรปี 2565 จะยังเด่น จากเขื่อนจีนเก็บน้ำระดับสูง เขื่อนบนแม่น้ำโขงที่สำคัญในจีนในเดือน ม.ค. คือ Xiaowan มีปริมาณจัดเก็บน้ำใช้การได้ 10.75 พันล้านลบม. คิดเป็น 96% ของความจุ และ Nuozhadu มีปริมาณจัดเก็บน้ำใช้การได้ 8.83 พันล้านลบม. คิดเป็น 78% ของความจุรวมเขื่อนตอนเหนือทั้งหมด 21.32 พันล้านลบม. คิดเป็น 85% ของความจุใกล้เคียงต้นปีก่อน
ทั้งนี้ ถ้าปริมาณฝนเท่าปีก่อน คาดจะช่วยหนุนยอดขายไฟฟ้าของไซยะบุรีปีนี้จะสูงใกล้ปีก่อน 7,304GWh และมีส่วนแบ่งกำไรจากเงินลงทุนในไซยบุรีสูงถึง 1,748 ล้านบาท ส่วนเขื่อนน้ำงึม 2 มี ปริมาณจัดเก็บน้ำใช้การได้ไม่สูงนัก 1.92 พันล้านลบม. คิดเป็น 64% ของความจุน้ำใช้ การเมื่อรวมโรงไฟฟ้า BIC และ BKC โดยคาดกำไรปี 2565 จะยังเด่น 2,300 ล้านบาท ลดลงจากปีก่อนเล็กน้อย 2% หลักๆ มาจากส่วนแบ่งกำไรไซยะบุรี 1,845 ล้านบาท
สำหรับแผนลงทุนในระยะ 3 ปีข้างหน้า (2565-2567) CKP มุ่งเน้นขยายกำลังการผลิตไฟฟ้า เพิ่มอีก 2,800 MW รวมเป็น 4,800 MW ภายในปี 2567 โดยมีปัจจัยสนับสนุนจากการที่ทั่วโลกมีทิศทางหันไปผลิตไฟฟ้าจากพลังงานหมุนเวียนมากขึ้น โดย CKP มีเป้า พลังงานแสงอาทิตย์ 330MW พลังงานลม 700MW และส่วนใหญ่จะเป็นพลังงานน้ำ